Vaidatonių tvenkinys
Vaidatonių tvenkinys – nedidelis tvenkinys Kėdainių rajone, Dotnuvos seniūnijoje, Kruosto (Nevėžio intakas) vidurupio slėnyje, 9,1 km nuo žiočių. Ilgis iš šiaurės į pietus 2,1 km, plotis iki 0,21 km. Altitudė 59 m. Krantai lėkšti, pelkėti, daugiausia apaugę krūmų sąžalynais. Tvenkinys daug kur tankiai apžėlęs vandens augmenija. Aplinkui plyti dirbami laukai. Vanduo naudojamas buitinėms reikmėms, drėkinimui. Šalia Vaidatonių tvenkinio esantys kaimai – Beržai, Noreikiai. Debitas: Upės: 0,28 m³/s Užtvankos skaičiuotinis: 32 m³/s Užtvanka 268 m ilgio, 8 m pločio. Vandens pralaida – šachtinė. Įrengta 1975 m.